कार्बिआंलं अटनमास काउन्सिल नि ओनसोलनि सिङाव थानाय मोन 6 उदखारि संगथन जों मैया बेलासि समाव गोदान दिल्लि आव कार्बि सान्ति सुक्ति खालामनाय जायो। गोदान दिल्लि आव मिरु नकर मन्थ्रि अमित साह, आसामनि गिबि मन्थ्रि हिमन्त आरो कार्बि संगथन नि दैदेनगिरिफोरा सुक्ति खौ खालामो। कार्बि फोरा बो बर फोरनि बादि नो एसटि आव गोग्लैयो। 1980 मायथाइ नि जोबनाय नि उनाव संगथन नि गेजेरजों जानाय बुथारनाय नांलायनाय आरो लांखारनाय गोलाव जारिमिन दं। आसामनि गिबि मन्थ्रि आ कार्बि सुक्ति खौ आसामनि जारिमिनारि सान होनना बुङो। सुक्ति आव सागान होनाय संगथनफोरा कार्बि लंग्रि नर्थ काछार हिल्स लिबारेशन फ्रन्त, पिपल्स देमक्रेटिक काउन्सिल अफ कार्बि लंग्रि, ईउनाइटेद पिपल्स लिबारेशन आर्मि, कार्बि पिपल्स लिबारेशन टायगार(सिसफाराय), कार्बि पिपल्स लिबारेशन टायगार(आर), कार्बि पिपल्स लिबारेशन टायगार(एम), सुक्ति बादियै अटनमास काउन्सिल आव थोंजों फान्दिं, एसटि नि थाखाय रिजारभेशन मासि, काउन्सिल नो आरो गोबां बोलो, 8थि सिदिउल आव कार्बि राव खौ सोनाय, गोबां एमपि एमएलए नि मासि। संगथन आ 1500 कौटि रां नि पेकेज दाबि खालामदों कारबि आंलं नि जौगाखांनायनि थाखाय। 1000 नि बारा सुबुंफोरा हाथियारखौ थांनाय फेब्रुवारि दान आव सोरखार नो गथायबाय।